
APSTIPRINĀTS
Rīgas valstspilsētas pašvaldības Labklājības departamenta
iepirkuma komisijas 2026. gada 7. augusta sēdē
(protokols Nr. 1)

APSPRIEDES NOLIKUMS

ATKLĀTAM KONKURSAM
“Bezvadu māsu izsaukuma sistēmas ierīkošana un paplašināšana” 
identifikācijas Nr. RVPLD 2026/26

	1.
	Pasūtītājs:
	Rīgas valstspilsētas pašvaldības Labklājības departaments 
Reģ. Nr. 90011524360
Adrese: Baznīcas iela 19/23, Rīga, LV-1010

	2.
	Kontaktpersona:
	Administratīvās pārvaldes Juridiskās nodaļas Galvenā juriste, nodaļas vadītājas vietniece Zane Šmukste. 
Tālr.: +371 67105197, E-pasts: Zane.Smukste@riga.lv.

	3.
	Apspriedes tiesiskais pamatojums un mērķis:
	Saskaņā ar Publisko iepirkumu likuma (turpmāk – PIL) 18. panta otro un 2.1 daļu Pasūtītājs pirms iepirkuma procedūras uzsākšanas rīko apspriedi ar piegādātājiem, lai sagatavotu iepirkumu, informētu ieinteresētos piegādātājus par plānoto iepirkumu un tā prasībām, apzinātu tirgus iespējas, kā arī saņemtu priekšlikumus iepirkuma dokumentācijas pilnveidošanai.

Apspriede tiek organizēta arī, lai nodrošinātu PIL 41. panta divpadsmitās daļas 1. punktā paredzētā izņēmuma piemērošanas priekšnoteikumus gadījumā, ja atklātā konkursā piedāvājumu attiecīgajā iepirkuma daļā iesniedz tikai viens pretendents.

	4.
	Plānotais iepirkuma priekšmets:

	Iepirkuma priekšmets sadalīts 2 (divās) iepirkuma daļās:
1. Iepirkuma daļa Nr. 1 “Bezvadu māsu izsaukuma sistēmas ierīkošana”;
2. Iepirkuma daļa Nr. 2 “Esošās bezvadu māsu izsaukuma sistēmas paplašināšana”.

CPV kods: 32524000-2, Telekomunikāciju sistēma (galvenais kods), 45312000-7, Signalizācijas sistēmu un antenu uzstādīšana (papildu kods).

Paredzamā līgumcena ir:
· iepirkuma daļā Nr. 1 – 115 000,00 EUR bez PVN;
· iepirkuma daļā Nr. 2 – 3 000,00 EUR bez PVN.

Iepirkuma līguma slēgšanas tiesības katrā iepirkuma daļā paredzēts piešķirt pretendentam, kura piedāvājums atbilst visām iepirkuma dokumentācijā noteiktajām prasībām un ir saimnieciski visizdevīgākais piedāvājums, kuru nosaka, ņemot vērā tikai piedāvāto kopējo cenu EUR bez PVN.

Paredzamais līguma izpildes termiņš ir 7 (septiņu) mēnešu laikā no līguma noslēgšanas brīža. 

	5.
	Apspriedes forma, komentāri un priekšlikumi
	Apspriede ir rakstiskā formā – piegādātājiem ir tiesības līdz paziņojumā par apspriedi, kas publicēts Iepirkumu uzraudzības biroja Publikāciju vadības sistēmā un EIS, norādītā termiņa beigām plkst. 17.00 uz e-pasta adresi Zane.Smukste@riga.lv iesūtīt komentārus un priekšlikumus par šim paziņojumam pievienotajiem dokumentiem.
Piegādātājiem, nosūtot apspriedei informāciju, jāizvērtē, vai tā ir uzskatāma par komercnoslēpumu vai konfidenciālu informāciju, ko attiecīgi ir jānorāda.

	6. 
	Ieinteresēto piegādātāju priekšlikumu izskatīšanas kārtība
	Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.

	7.
	Papildu informācija: 
	Apspriede norisinās atbilstoši PIL 18.panta 2.1 daļai. 
Atbilstoši PIL 271.pantam pasūtītājs Paziņojumu par apspriedi publicē Iepirkumu uzraudzības biroja Publikāciju vadības sistēmā.

Vēlāk izsludināmā iepirkuma dokumentācija var atšķirties no tās, kura sākotnēji tika publicēta apspriešanai.



Pielikumā:
1. Plānotās kvalifikācijas prasības (projekts);
2. Tehniskās specifikācijas un to pielikumi (projekts);
3. Finanšu piedāvājumu veidlapas (projekts).
